CELEX: 62021TN0489
Language: fi
Date: 2021-08-10 00:00:00
Title: Asia T-489/21: Kanne 10.8.2021 – Espanja v. komissio

11.10.2021   
            
            
               FI
            
            
               Euroopan unionin virallinen lehti
            
            
               C 412/24
            
         
      Kanne 10.8.2021 – Espanja v. komissio
      (Asia T-489/21)
      (2021/C 412/25)
      Oikeudenkäyntikieli: espanja
      
         Asianosaiset
      
      
         Kantaja: Espanjan kuningaskunta (asiamies: S. Centeno Huerta)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan komission 10.6.2021 tekemän päätöksen, joka koskee valtiontukea SA.28599 (C 23/2010) (ex NN 36/2010, ex CP 163/2009), jonka Espanjan kuningaskunta on antanut tukena maanpäällisen verkon digitaalitelevisiolle syrjäisillä ja vähemmän kaupungistuneilla alueilla (Kastilia-La Manchan aluetta lukuun ottamatta)
               
            
                  —
               
               
                  velvoittamaan komission korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kahdeksaan kanneperusteeseen.
      
                  1)
               
               
                  Ensimmäinen kanneperuste, joka perustuu siihen, että Espanjan oikeutta tulla kuulluksi, joka on vahvistettu Euroopan unionin perusoikeuskirjan (1) 41 artiklan 2 kohdassa, on loukattu, ja siihen, että asetuksen 2015/1589 (2) 4 artiklan 4 kohtaa, luettuna yhdessä 6 artiklan kanssa, on rikottu, koska näyttötaakka tuen valikoivuuden osalta on siirretty Espanjan kuningaskunnalle.
               
            
                  2)
               
               
                  Toinen kanneperuste, joka perustuu SEUT 266 artiklan rikkomiseen sillä perusteella, että Euroopan komissio on ylittänyt toimivaltansa rajat pannessaan täytäntöön 20.12.2017 asiassa C-70/16 annettua tuomiota, oikeusvarmuuden ja luottamuksensuojan periaatteiden ja erityisesti reformatio in peius -periaatteen loukkaamiseen ja perusoikeuskirjan 47 artiklan rikkomiseen.
               
            
                  3)
               
               
                  Kolmas kanneperuste, joka perustuu perusoikeuskirjan 41 artiklassa vahvistetun hyvän hallinnon periaatteen loukkaamiseen, koska on perusteettomasti annettu kulua 3 vuotta ja 6 kuukautta tuomiossa vahvistetun, valikoivuutta koskevan perusteluvelvollisuuden täyttämiseksi.
               
            
                  4)
               
               
                  Neljäs kanneperuste, joka perustuu SEUT 107 artiklan 1 kohdan rikkomiseen sillä perusteella, että valikoivuutta koskeva arviointi on toteutettu epäasianmukaisesti kääntämällä todistustaakka.
               
            
                  5)
               
               
                  Viides kanneperuste, joka perustuu asetuksen 2015/1589 1 artiklan d alakohdan rikkomiseen sillä perusteella, että kyseinen toimenpide on luokiteltu ”tukijärjestelmäksi”.
               
            
                  6)
               
               
                  Kuudes kanneperuste, joka perustuu SEUT 107 artiklan 1 kohdan rikkomiseen sillä perusteella, että on otettu käyttöön määrää koskevia määrittämisperusteita, jotka ovat sekavia ja ristiriidassa samassa päätöksessä vahvistettuun edun määritelmään nähden.
               
            
                  7)
               
               
                  Seitsemäs kanneperuste, joka perustuu SEUT 107 artiklan 1 kohdan rikkomiseen sillä perusteella, etteivät yksilöidyt tuensaajat saaneet minkäänlaista etua, ja sillä perusteella, että tuensaajien määrittämisessä on tehty arviointivirhe.
               
            
                  8)
               
               
                  Kahdeksas kanneperuste, joka perustuu SEUT 107 artiklan rikkomiseen sillä perusteella, että kirjanpidon arvostusta suoritettaessa on tehty arviointivirhe.
               
            
         (1)  Euroopan unionin perusoikeuskirja (EUVL 2016, C 202/02, s. 389).
      
         (2)  Euroopan unionin toiminnasta tehdyn sopimuksen 108 artiklan soveltamista koskevista yksityiskohtaisista säännöistä 13.7.2015 annettu neuvoston asetus (EU) 2015/1589 (EUVL 2015, L 248, s. 9).